Gordan Giriček sve bolji u dresu Orlanda (26/2/03) - 2003-02-26
Dallasu je ubacio 20 koševa, imao je osam skokova, pet asistencija i dvije ukradene lopte
Kobe Bryant nije pružio neku veliku igru, odnosno nije postigao 40 ili više koševa, kao što je to činio u prethodnih devet susreta. Ni Tracy McGrady nije imao uobičajeno dobru večer. No, nije ni važno, jer njihove su momčadi pobijedile. McGrady je predvodio svoj Orlando s 26 poena u pobjedi nad najboljom ligaškom momčadi Dallasom, ali imao je velikih problema s odličnom obranom Mavericksa No, zato su izvanredne igre pružilia dvojica rookiea i novopridošlica iz Memphisa – Gordan Giriček i Drew Gooden. Obojica su ubacila po 20 koševa. Giriček je još imao osam skokova, pet asistencija i dvije ukradene lopte. Zaista sjajan učinak mladog hrvatskog košarkaša koji dolaskom u Orlando na sebe skreće sve veću pozornost stručnjaka i ljubitelja košarke u Americi. Gooden je imao deset skokova. Los Angeles Lakersi nisu imali problema u gradskom dvoboju protiv Clippersa, no Kobe Bryant nije uspio nastaviti svoj niz utakmica sa postignutih 40 ili više koševa, protiv Clippersa zaustavio se na "samo" 32 poena, ulogu prvog strijelca preuzeo je Shaquille O'Neal sa 33 koša. Lakerse je u ovoj utakmici s klupe vodio Jim Cleamons, jer se Phil Jackson oporavlja nakon laserskog odstranjenja bubrežnog kamenca. Najlošija momčad lige, Cleveland Cavaliersi iznenadili su New Jersey Netse i pobijedili ih sa 93-90. Najzaslužniji za 11-tu ovosezonsku pobjedu Cavsa bio je centar Zydrunas Ilgauskas sa 29 koševa. Jedini uspješni gost u utorak bio je sastav Washington Wizardsa koji je svladao Indiana Pacerse. Ponovno je prvi strijelac Wizardsa bio Michael Jordan sa 25 poena, a iznimno dobrim učinkom iznenadio je Tyronn Lue postigavši 18 koševa uz 11 asistencija. Chris Webber vratio se u momčad Sacramento Kingsa i odmah pokazao koliko znači svojoj ekipi. U pobjedi protiv Detroit Pistonsa Chris Webber je sudjelovao 19 poena i 13 skokova. Najbolji obrabmeni igrač NBA lige, centar Detroita Ben Wallace bilježi 19 skokova. Portland Trail Blazersi sretno su se provukli protiv Atlanta Hawksa, a New York Knicksi uspjeli su na svom terenu svladati Houston Rocketse zahvaljujući odličnoj obrani na kineskom centru Yao Mingu u završnici utakmice. Najbolji strijelac domaćina bio je Allan Houston sa 28. San Antonio Spursi lakoćom su svladali s Miami Heat